Fr Federico Lombardi SJ, Direttur tas-Sala Stampa tas-Santa Sede  u ta’ Radio Vaticana ser jagħti konferenza fl-Aula Magna tal-Universita’ l-Qadima, Il-Belt Valletta, nhar it-Tlieta 11 ta’ Marzu fit-18.30 bis-suġġett: “L’arte della comunicazione al servizio della missione della Chiesa”  . Huwa ser iżur Malta bħala l-mistieden tal-PBS biex l-Erbgħa 12 ta’ Marzu filgħodu jiffirma Ftehim ta’ Kollaborazzjoni bejn ir-Radio Vaticana u l-PBS. Dan il-ftehim jiftaħ prospetti ta’ bdil fit-taħriġ tar-riżorsi umani, ta’ assistenza teknika u ta’ produzzjonijiet b’aċċent fuq il-messaġġi tal-Papa Frangisku. Bis-saħħa ta’ dan il-Ftehim, Radju Malta qiegħed ixandar kull nhar ta’ Ħadd f’nofs in-nhar l-Anġelus reċitat mill-Papa dirett  minn Pjazza San Pietru, kif ukoll bejn it-Tnejn u l-Gimgha fit-20.05 wara l-BBC News minn Londra jitwassal  il-programm ta’ informazzjoni “Vatican View Point” dwar avvenimenti speċjali u messaġġi sinifikattivi tal-Papa Franġisku u tal-Knisja Kattolika.  Radio Vaticana ta lil PBS kopja tar-radju-messaġġ oriġinali tal-Papa Gwanni XXIII lill-poplu Malti fl-1960 għaċ-ċentinarju tan-Nawfraġju ta’ San Pawl. CURRICULUM  VITAE PADRE FEDERICO LOMBARDI SJ Twieled Saluzzo, Cuneo (l-Italja) fid-29 ta’ Awissu 1942, ħa l-edukazzjoni elementari f’Torino u dik sekondarja fl-istitut socjali tal-Ġiżwiti. Daħal bhala novizz fis-sena 1960 mal-Provincja ta’ Torino tal-Compagnia di Gesu’ f’Avigliana. Studja l-Filosofija fil-Fakulta’  »Aloisianum » tal- Ġiżwiti f’Gallarate (Varese) bejn is-snin 1962-1965 u kiseb il-Liċenzjat fil-Filosofija.  Kien Assistent tal-istudenti fil-kulleġġ universitarju tal-Ġiżwiti bejn l-1965 u l-1969 u ggradwa fil-Matematika mill-Universita’ ta’ Torino. Ġie ordnat saċerdot fl-1972.  Fr Lombardi kiseb il-Liċenzja fit-Teologija mill-Fakulta’ tat-Teologija tal-Phil.-Teol.Hochshule St Georgen tal-Gizwiti fi Frankfurt am Main, il-Ġermanja fejn studja bejn is-snin 1969 u 1973. Ta’ sehem importanti bħala membru tal-Kulleġġ tal-Kittieba għar-rivista ferm prestiġjuża tal-Ġiżwiti « Civilta’  Cattolica » bejn l-1973 u l-1977.  Qeda l-funzjoni ta’ Deputat Editur ta’ « Civilta’ Cattolica » bejn l-1977 u l-1984. Padre Lombardi intgħażel bejn is-Superjur Provincjali tal-Ordni tal-Gizwiti bejn l-1984 u l-1990. Kien responsabbli bħala Direttur tal-Programmi tar-Radio Vaticana fis-snin 1991  sa l-4 ta’ Novembru 2005, u Direttur Generali tac-Centro Televisivo Vaticano bejn is-sena 2001 u 2012. Mill-5 ta’ Novembru 2005 huwa d-Direttur Generali tar-Radio Vaticana, u mill-11 ta’ Lulju 2006 Padre Lombardi huwa d-Direttur tas-Sala Stampa tal-Vatikan.